b'\n_START_ARTICLE_\nTriton (gresk mytologi)\n_START_SECTION_\nTriton-fontener og -skulpturer\n_START_PARAGRAPH_\nDa romerne tok til \xc3\xa5 anlegge fontener i hageanlegga sine, blei Triton-figurer et naturlig innslag. Berninis Fontana del Tritone (1642\xe2\x80\x9343) p\xc3\xa5 Piazza Barberini i Roma er kanskje den mest kjente i dag. En annen kjent Triton-fontene st\xc3\xa5r ved hovedbussterminalen i Maltas hovedstad Valletta._NEWLINE_I Oslo vokter Triton hovedinngangen p\xc3\xa5 Den Norske Amerikalinjes tidligere kontorbygg p\xc3\xa5 Jernbanetorget.\n_START_SECTION_\nTriton i moderne tid\n_START_PARAGRAPH_\nDen st\xc3\xb8rste m\xc3\xa5nen til planeten Neptun har f\xc3\xa5tt navnet Triton. Dette skyldes at Neptun er den romerske betegnelsen p\xc3\xa5 havguden, Tritons far. _NEWLINE_I Disney-filmen om Den lille havfruen er Triton navnet p\xc3\xa5 faren til hovedpersonen, som er basert p\xc3\xa5 havfruen i Hans Christian Andersens eventyr med samme navn. _NEWLINE_I moderne industri forbindes Triton med kraftige maskiner, som Fords Triton Engines og Mitsubishis Triton pickup-biler.'